Stefnt er að því að allir íbúar á höfuðborgarsvæðinu sem eru á milli áttræðs og níræðs verði komnir með fyrri sprautuna af bóluefni Pfizer fyrir vikulok. Sama á við á Akureyri.
Heilsugæslan á höfuðborgarsvæðinu hefur á milli 4000 og 5000 skömmtum til að dreifa í næstu viku. Ragnheiður Ósk Erlendsdóttir framkvæmdastjóri hjúkrunar segir að bólusett verði í Laugardalshöll á þriðjudag.
og bólusetjum þá afganginn af árgangi 1940, árgang 1941 og 1942. Þannig að þið náið að klára þennan aldurshóp. Já við náum að klára hann. Fá þeir sem þurftu frá að hverfa í síðustu viku einhvern forgang. Já við boðuðum hann í fyrra fallinu þannig að það er alveg öruggt að þeir fá bólusetningu núna.
: Hvernig eru svo horfurnar á næstu vikum, vitiði það? Já, það liggur fyrir núna að við erum að fara í heilbrigðisstarfsmenn utan stofnana og líka fólk með undirliggjandi sjúkdóma, þetta eru tveir stórir hópar sem við byrjum á innan skamms, væntanlega í næstu viku eða þarnæstu viku.
Heilbrigðisstarfsmenn utan stofnana eru til dæmis tannlæknar og sjúkraþjálfarar.
Á Akureyri er staðan svipuð og sunnan heiða, þangað koma um 450 skammtar í næstu viku. Á þriðjudag á að bólusetja fólk á níræðissaldri sem komst ekki í síðustu viku og svo verður byrjað á árganginum sem fæddur er 1942. Á fimmtudag verður byrjað á heilbrigðisstarfsmönnum utan stofnana. Almennt fær eldra fólk Pfizer, en heilbrigðisstarfsmenn yngri en 65 ára og fólk með undirliggjandi sjúkdóma fær bóluefnið frá Astra Zeneca.
Tölur yfir hugsanleg smit um helgina, innanlands eða á landamærunum, verða birtar á morgun. Almannavarnir hafa dregið úr upplýsingagjöf um helgar.